ଭୁବନେଶ୍ୱର,ନଭେମ୍ବର ୨୮(ଓଡିଶା ଡଟ୍ କମ୍)-କାର୍ତିକ ପୂର୍ଣ୍ଣିମା ଧର୍ମମାସର ଶେଷ ଦିନ । ଏହି ପରିପ୍ରେକ୍ଷୀରେ ଓଡିଶାର ବିଭିନ୍ନ ପୁଷ୍କରିଣୀରେ ଶ୍ରଦ୍ଧାଳୁମାନେ ଡଙ୍ଗା ଭସାଇବା ସହ ବିଭିନ୍ନ ଦେବାଦେବୀଙ୍କୁ ମନ୍ଦିରରେ ଦର୍ଶନ କରି ପୂଜାର୍ଚ୍ଚନା କରିଛନ୍ତି । ପୁରୀ ସମୁଦ୍ରରେ ବୁଡ ପକାଇଛନ୍ତି ଲକ୍ଷାଧିକ ଭକ୍ତ ।
ଭୁବନେଶ୍ୱରରେ ହଜାର ହଜାର ଭକ୍ତମାନେ ବୁଧବାର ଦିନ ପ୍ରତ୍ୟୁଷରୁ ବିନ୍ଦୁସାଗର, ଗୌରୀକୁଣ୍ଡ, ଗଙ୍ଗାଯମୁନା, ପାପାନାଶିନୀ, ମୁକ୍ତେଶ୍ୱର ଆଦି ପୁଷ୍କରିଣୀ ସହ ଦୟା ଓ ଗଙ୍ଗୁଆରେ ଡଙ୍ଗା ଭସାଇ ବୁଡ ପକାଇଥିଲେ । ଲିଙ୍ଗରାଜ ସମେତ ଅନେକ ମନ୍ଦିରରେ ରାତ୍ରି ସାଢେ ତିନିଟାରୁ ଖୋଲିଥିଲା ।
ଶ୍ରଦ୍ଧାଳୁମାନେ ବିଭିନ୍ନ ଦେବାଦେବୀ ମନ୍ଦିର ଯଥା ଲିଙ୍ଗରାଜ ମନ୍ଦିର, କେଦାରଗୌରୀ, ବାସୁଦେବ, କପିଳନାଥ ଆଦି ମନ୍ଦିର ଦର୍ଶନ କରିଥିଲେ । ଏହି ଅବସରରେ ଭୁବନେଶ୍ୱର ସାଂସ୍କୃତିକ ପରିଷଦ,ସ୍ନେହୀ ସମାଜ ଆଦି ୫ଟି ଅନୁଷ୍ଠାନ ପକ୍ଷରୁ ବୋଇତ ବନ୍ଧାଣ ଉତ୍ସବ ଅନୁଷ୍ଠିତ ହୋଇଯାଇଛି ।
ସେହିପରି ଶେଷ ସୋମବାର ଓ ବଡ଼ଓଷା ଯୋଗୁଁ ଧବଳେଶ୍ୱର ଜନଗହଳି ହୋଇଥିଲା । ପ୍ରଭୁ ଧବଳେଶ୍ୱରଙ୍କ ବଡ଼ସିଂହାର ବେଶ ଦେଖିବା ପାଇଁ ପ୍ରାୟ ଲକ୍ଷଲକ୍ଷ ଭକ୍ତଙ୍କ ସମାଗମ ହୋଇଥିଲା । ଭିଡ ଏଭଳି ହୋଇଛି ଯେ ଶ୍ରଦ୍ଧାଳୁମାନେ ଝୁଲାପୋଲଠାରୁ ଦୁଇ କିଲୋମିଟର ପର୍ଯ୍ୟନ୍ତ ଲମ୍ବାଧାଡିରେ ଛିଡ଼ାହୋଇଥିଲେ ।
ପ୍ରଭୁଙ୍କ ବଡଓଷାରେ ବଡସିଂହାର ବେଶ କରାଯାଇଅଛି । ରାତି ୨ଟାରୁ ମନ୍ଦିର ଖୋଲାଯାଇ ପ୍ରଭୁଙ୍କ ନୀତି ଯଥା ସଙ୍କୁଡିଭୋଗ, ଆଳତି, ଖେଚୁଡ଼ିଭୋଗ ପ୍ରଭୃତି ସମାପନ ପରେ ମନ୍ଦିର ପହଡ ପଡ଼ିଥିଲା । ଭୋର ୩ଟାରୁ ମନ୍ଦିର ଖୋଲାଯାଇ ପ୍ରଭୁଙ୍କ ବଡସିଂହାର ବେଶ ଦର୍ଶନ ନିମନ୍ତେ ଶ୍ରଦ୍ଧାଳୁମାନଙ୍କ ପାଇଁ ମନ୍ଦିର ଖୋଲାଯାଇଥିଲା ।
ଶ୍ରଦ୍ଧାଳୁମାନେ ପ୍ରଭୁଙ୍କ ବଡ଼ସିଂହାର ବେଶ ଦେଖିବା ପାଇଁ ଝୁଲାପୋଲ ପାର୍ଶ୍ବ ଲିଙ୍ଗାପଦା ଏବଂ ପାଇକରାପୁର ପାଶ୍ୱର୍ରୁ ତାପଣ୍ଡା ପୋଲ ପର୍ଯ୍ୟନ୍ତ ଶ୍ରଦ୍ଧାଳୁଙ୍କ ଲମ୍ବା ଧାଡ଼ି ଲାଗିଥିବା ବେଳେ ଏହି ସଂଖ୍ୟା ଆହୁରି ବଢିବାରେ ଯାଇଥିଲା ।
ଭୁବନେଶ୍ୱର, ଜୁଲାଇ ୯ (ଓଡିଶା ଡଟ୍ କମ୍) ଶ୍ରାବଣ ମାସର ପ୍ରଥମ ସୋମବାର ଅବସରରେ ଜଳାଭିଷେକ ପାଇଁ ରାଜ୍ୟର ବିଭିନ୍ନ ଶୈବପୀଠ ଗୁଡିକରେ କାଉଡିଆଙ୍କ ଭିଡ ଲାଗିଛି ।
ମାନସିକ ପୂରଣ ଓ ଭକ୍ତିର ଅର୍ଘ୍ୟ ନିବେନ ଲାଗି ବିଭିନ୍ନ ଦେବପୀଠରୁ ରବିବାର ରାତିରୁ ଜଳଧରି ବୋଲ୍ବମ୍ ଭକ୍ତମାନେ ବହୁ ଦୁରଦୁରାନ୍ତରେ ଥିବା ଶୈବପୀଠ ଅଭିମୁଖେ ଯାଉଥିବା ପରିଲକ୍ଷିତ ହୋଇଛି ।
କଟକ ଭୁବନେଶ୍ୱର ଜାତୀୟ ରାଜପଥରେ ବୋଲବମ୍ ଭକ୍ତଙ୍କ ଲମ୍ବାଲାଇନ୍ ଦେଖିବାକୁ ମିଳିଛି । ସମସ୍ତଙ୍କ କାନ୍ଧରେ ରହିଛି ବାଉଁଙ୍ଗୀ ସହ କଳସୀ ଭରା ଜଳ, ହେରେ ଗେରୁଆ ବସ୍ତ୍ର ମୁହଁରେ ଶିବଙ୍କ ଭଜନ ।
କିଏ କଟକର ଗଡଗଡିଆ ଘାଟରୁ ଜଳ ନେଇ ଲିଙ୍ଗରାଜ ମନ୍ଦିରକୁ ଆସୁଥିବାବେଳେ ଆଉ କିଏ ପୁରୀର ଲୋକନାଥ ମନ୍ଦିରକୁ ଯାଉଛି । ପ୍ରଭୁ ଲିଙ୍ଗରାଜ ମନ୍ଦିରରେ ଭକ୍ତଙ୍କ ଭିଡକୁ ଦୃଷ୍ଟିରେ ରଖି ବ୍ୟାରିକେଡ୍ କରାଯାଇ ଭକ୍ତମାନଙ୍କୁ ମନ୍ଦିର ଭିତରକୁ ଛଡାଯାଉଛି ।
ସେହିପରି ପୁରୀର ଲୋକନାଥ, ଭଦ୍ରକର ଆରଡୀ, କଟକର ଧବଳେଶ୍ୱର,ବଲାଙ୍ଗୀରର ହରିଶଙ୍କର ଆଦି ପ୍ରସିଦ୍ଧ ଶୈବପୀଠ ଗୁଡିକରେ ଜଳାଭିଷେକ ପାଇଁ ଭକ୍ତମାନେ ଭିଡ ଜମାଇଛନ୍ତି ।
ରହିଛି । ବୋଲବମ୍ ଯାତ୍ରା ପରେ ମନରେ ଏକ ଅଦ୍ଭୁତ ଶାନ୍ତି ଆସେ ବୋଲି ଭକ୍ତମାନେ କୁହନ୍ତି । ବହୁତ ଦୁର ଚାଲିଲେ ବି ସେମାନଙ୍କ ମନରେ କ୍ଳାନ୍ତି ଆସେନାହିଁ ।
ପୂର୍ବରୁ କେବଳ ପୁରୁଷ ଭକ୍ତମାନେ ବୋଲବମ୍ ଯାତ୍ରା କରୁଥିବା ବେଳେ ଗତକିଛି ବର୍ଷ ଧରି ମହିଳା ଓ ଶିଶୁମାନେ ମଧ୍ୟ ଏଥିରେ ସାମିଲ ହୋଇଛନ୍ତି ।
ସେହିପରି ଭୁବନେଶ୍ୱର ସ୍ଥିତ ଲିଙ୍ଗରାଜ ମନ୍ଦିରରେ ଜଳ ଲାଗି ପାଇଁ ସ୍ୱତନ୍ତ୍ର ବ୍ୟବସ୍ଥା କରାଯାଇଛି । ଭକ୍ତମାନେ ଶାନ୍ତି ଶୃଙ୍ଖଳାର ସହ ଜଳ ଲାଗି କରିବା ନିମନ୍ତେ ବ୍ୟାରିକେଡ଼ କରାଯାଇଛି ।
ସେହିପରି ଭୁବନେଶ୍ୱର ସ୍ଥିତ ଲିଙ୍ଗରାଜ ମନ୍ଦିରରେ ଜଳାଭିଷେକ ପାଇଁ ସ୍ୱତନ୍ତ୍ର ବ୍ୟବସ୍ଥା କରାଯାଇଛି । ଭକ୍ତମାନେ ଶାନ୍ତି ଶୃଙ୍ଖଳାର ସହ ଜଳ ଲାଗି କରିବା ନିମନ୍ତେ ବ୍ୟାରିକେଡ଼ କରାଯାଇଛି ।
ଭୁବନେଶ୍ୱର, ଜାନୁୟାରୀ ୨୪(ଓଡ଼ିଶା ଡ଼ଟ୍ କମ୍) ଭୁବନେଶ୍ୱର ସ୍ଥିତ ଲିଙ୍ଗରାଜ ମନ୍ଦିରରେ ମଙ୍ଗଳବାର ଜଣେ ବିଦେଶୀ ପ୍ରବେଶ କରିବା ନେଇ ମହାପ୍ରଭୁଙ୍କ ନୀତିରେ ବିଳମ୍ବ ହୋଇଛି ।
ସୁରକ୍ଷା ବଳୟ ଭେଦ କରି ଉଜବେକିସ୍ତାନର ଏହି ବ୍ୟକ୍ତି ମନ୍ଦିର ଭିତର କାଠ ନିକଟରେ ପହଂଚିଥିଲେ । ପରେ ସେବାୟତମାନେ ତାଙ୍କୁ ଦେଖି ଏକତ୍ରିତ ହୋଇଯାଇଥିଲେ ଏବଂ ସେଠାରେ କିଛି ସମୟ ଧରି ଉତ୍ତେଜନା ପ୍ରକାଶ ପାଇଥିଲେ । ପରେ ପୋଲିସ ସଂପୃକ୍ତ ବ୍ୟକ୍ତିଙ୍କୁ ଅଟକ ରଖିଥିଲା ।
ମନ୍ଦିରର ନିୟମ ଅନୁଯାୟୀ ପ୍ରଭୁଙ୍କ ମହାସ୍ନାନ କରାଯିବା ସହ ଠାକୁର ଘରକୁ ଧୋଇ ଦିଆଯାଇଛି ।
ତିନି ନିଯୋଗ ଓ ପ୍ରଶାସକଙ୍କ ମଧ୍ୟରେ ବୈଠକ ହେବାପରେ ସମସ୍ତ କାର୍ଯ୍ୟକ୍ରମ କରାଯାଇଥିଲେ ମଧ୍ୟ ନୀତିରେ ତିନି ଘଂଟାରୁ ଊଦ୍ଧ୍ୱର୍ ସମୟ ବିଳମ୍ବ ଘଟିଥିଲା ।
